LAŠKO in RADEČE (učiteljica Martina Jovič): naloge 4.–8. 5. 2020

Rešitve nalog, ki jih je mogoče poslati po e-pošti, prosim, pošljite na e-naslov: [martina.jovic1@hotmail.com](mailto:martina.jovic1@hotmail.com)

GLASBENA PRIPRAVNICA

Prihodnji mesec bo vpis k inštrumentom za šolsko leto 2020/21. Kako bo potekal, boste starši še obveščeni.

Učenci, vsak naj nariše inštrument, ki bi ga rad znal igrati.

NAUK O GLASBI, 1. razred

MALI GLASBENIKI 1: str. 44, vaja 2

Zapoj po notah delčke pesmic in jih poveži s sličicami. Lahko si pomagaš tudi tako, da pesmice zaigraš na svoj inštrument.

NAUK O GLASBI, 2. razred

Prisluhni Menuetu J. S. Bacha in poskusi, ali se da na to glasbo korakati ali plesati valček.

Ponovitev:

- koračnica: EN, DVA – TEŽKA, LAHKA DOBA

- valček: EN, DVA, TRI – TEŽKA, LAHKA, LAHKA DOBA

Povezava do zvočnega zapisa: <https://www.youtube.com/watch?v=p1gGxpitLO8>

NAUK O GLASBI, 3. razred

MALI GLASBENIKI 3, str. 16

Najprej preberi kratek življenjepis o skladatelju L. van Beethovnu, nato prisluhni odlomku iz njegove 6. simfonije – Hvalnica naravi. Nariši, kar ti glasba predstavlja.

Povezava do zvočnega zapisa: <https://www.youtube.com/watch?v=tcSuSk4d6Gs>

NAUK O GLASBI, 4. razred

MALI GLASBENIKI 4, str. 27

Najprej preberi kratek življenjepis o skladatelju B. Smetani, nato prisluhni njegovemu delu Vltava iz simfonične pesnitve Moja domovina. Med poslušanjem sledi delčkom notnih zapisov. Napiši, kaj ti je bilo v skladbi všeč in zakaj.

Povezava do zvočnega zapisa: <https://www.youtube.com/watch?v=gTKsHwqaIr4>

NAUK O GLASBI, 5. razred

MALI GLASBENIKI 5: str. 81, vaja 60

Zapiši vse tri oblike a-molove lestvice. Z rimskimi številkami označi stopnje in določi razdalje med toni.

Ponovitev:

- Naravni mol: ima predznake vzporedne durove lestvice, ki jo poiščemo m3 navzgor.

- Harmonični mol: zvišamo sedmo stopnjo.

- Melodični mol: v lestvici navzgor zvišamo šesto in sedmo stopnjo, v lestvici navzdol pa ti dve stopnji

razvežemo. Lestvica je navzdol naravna.

NAUK O GLASBI, 6. razred

Zapiši vse tri oblike g-molove lestvice. Z rimskimi številkami označi stopnje in določi razdalje med toni.

SOLFEGGIO, 1. razred

Ponovi ritmične in melodične vaje, ki so bile doslej za naloge.

SOLFEGGIO, 2. razred

Ponovi ritmične in melodične vaje, ki so bile doslej za naloge.

NAUK O GLASBI ZA UČENCE 5. in 6. razreda PLESA

Sestavi pettaktno ritmično vajo v 3/4 taktu. Uporabi notna trajanja: šestnajstinke, osminke, četrtinke, polovinke, osminske in četrtinske pavze. Vajo izvajaj.